ร้านนี้ไปกินมานานมากๆแล้ว น่าจะช่วงมีนา58ค่ะ ช่วงนั้นชีวิตมีมรสุมมาถล่มหนัก ทำให้สุนทรียภาพในการเขียนรีวิวหายไป บวกกับวันที่ไปกิน แบตมือถือเราหมด ทำให้ต้องยืมIPADเพื่อนมาถ่ายรูป เลยโฟกัสภาพไม่ค่อยโอเค ภาพดูไม่สวยงามมากนัก...ทำให้ความอยากรีวิวลดลงไปด้วย..
 
.. วันนี้ฟิลลิ่งมาค่ะ เลยได้ฤกษ์มารีวิวร้านนี้ล่ะค่ะ ถ้าภาพไม่สวย ขออภัยมา ณ โอกาสนี้???????????? ไว้ไปกินอีกรอบจะเอารูปมาฝากใหม่นะค่ะ

ร้านนี้จัดได้ว่าเป็นร้านเด็ดดวงในมหาสารคามมาก เพราะเป็นร้านที่ เก๋สุด ชิคสุด เมนูครีเอทสุด แปลกสุด และ ประหลาดสุด เพราะงั้นถ้ามาเที่ยวแถวนี้ ห้ามพลาดเลยค่ะ ต้องลองแวะ????

ร้านตั้งอยู่บริเวณ โรงหนังMVP (ซึ่งจะอยู่ด้านในค่ะ) หรือง่ายๆ ขับมาเส้นริมคลองสมถวิล ข้ามสี่แยกหน้ารพ.มา ตรงมาเรื่อยๆ ซ้ายมือจะมีคลองตลอดทาง เมื่อเห็นร้านเฮียเปียวหมูกระทะ เลี้ยวซ้ายเข้าไปตามถนนนั้นเลยค่ะ พอขับไปถึงหน้าโรงหนังMVP ให้มองสังเกตหาตึกที่ทาสีดำ ซึ่งสังเกตง่ายมาก ที่จอดรถบริเวณนั้นก็หาง่ายมากเช่นกัน

ร้านตกแต่งโทนสีดำ-นำ้เงิน พื้นเป็นปูนเปลือย ที่นั่งจะมี2โซนค่ะ ด้านในเป็นห้องแอร์ มีโต๊ะตรงเคาน์เตอร์ติดกระจกให้มองดูวิวด้านนอกเพลินๆ  แล้วมีโต๊ะด้านนอกไว้ให้นั่งดริ้งค์กับเพื่อนๆรับลมเย็นๆยามคำ่คืน 

เมนูที่นี่มีทั้งขนมหวาน เบเกอรี่หน้าตาแปลกๆ ของทานเล่น  เครื่องดื่มที่ถูกรังสรรค์ ประดิษฐ์ประดอยได้ชนิดที่เห็นแล้วรู้สึกสดชื่นฝุดๆ และอาหารตามสั่งเมนูใหม่ๆ ที่เห็นแล้วอยากจิสั่งมาทานมาก รวมทั้งยังมีเครื่องดื่มให้ดริ้งค์ชิลๆยามคำ่คืน เมนูที่ทางร้านนำเสนอมานั้นอยู่ในรูปแบบของรูปภาพ วางเป็นแผ่นๆในลังไม้เล็กๆ ทำให้ดูน่าทานขึ้นไปอีก
แต่เนื่องจากวันที่เราไปเป็นเวลาเย็นมากแล้ว ขนมที่อยากลองหมด เลยได้สั่งอย่างอื่นมาแทน ตามนี้ค่า

1.Mango Pavlova 125฿ เป็นมะม่วงสดๆเกือบเต็มลูกวางบนครีมรสชาติหวานๆ และเสริ์ฟมาพร้อมกับผลเสาวรสที่มีรสเปรี้ยว เทบนมะม่วงแล้วทาน สดชื่นมาก เปรี้ยวหวานกำลังดี

2.ขนมจีบ 40฿ เป็นของทานเล่นที่เราชอบมากค่ะ ได้ข่าวว่ารับมาจากร้านโปรด ที่เราเคยทานตั้งแต่สมัยเรียนมัธยมด้วย รสชาตยังเหมือนเดิม ไส้แน่น แป้งนุ่มม~

3.Strawberry Yogurt Smoothy 75฿ เข้มข้นมากกกกกก ชนิดที่เอามาdiluteเป็น3แก้ว รสก็ยังเข้มข้นอยู่ คนที่ชอบทานรสแน่นๆ เต็มๆ น่าจะชอบค่ะ

4.Apple Cinnamon Smoothy 70฿ อร่อยมากกเมนูนี้ หอมๆ เฟรชๆ รู้สึกว่าลงตัวดี จริงๆแก้วนี้เป็นของเพื่อนค่ะ แต่พยายามจะเอามากินเองตลอดเวลา 555

ราคารวม310฿ แต่เจ้าของร้านใจดีค่ะ ลดราคาให้ด้วย อิอิ
การบริการโดยรวมดีค่ะ น้องพนักงานเอาใจใส่ลูกค้า เสิร์ฟเร็ว เช็คบิลเร็ว ไม่ได้ปล่อยให้เรารอนาน ร้านสะอาด น่านั่ง เพลงเพราะ เป็นร้านที่เข้ามากินได้ทั้งของคาว และต่อของหวานได้เลย คือ จบค่ะ ครบ ไม่ต้องไปหากินขนมหวานที่อื่น และที่สำคัญมากคือ เป็นร้านที่มีมุมถ่ายรูปชิคๆเยอะมากกก ไม่ว่าจะนั่งมุมไหน เพราะของที่ใช้ตกแต่งในร้าน น่าถ่ายรูปไปหมด นอกจากได้มาทานขนมอร่อยๆ ยังได้รูปเก๋ๆ ไปอัพfacebook ลงinstagram ด้วยค่ะ ถ้ามาแถวนี้ มาแวะกันนะค่ะ????????